OFICIAL Veste uriașă pentru Simona Halep! TAS i-a redus suspendarea
Simona Halep a fost audiată la începutul lunii februarie la Tribunalul de Arbitraj Sportiv de la Lausanne.
Românca a picat testul anti-doping la US Open, fiind depistată cu Roxadustat în octombrie 2022. De asemenea, Simonei Halep i-au fost găsite nereguli și în pașaportul biologic.
Veste uriașă pentru Simona Halep! TAS i-a redus suspendarea
După aproape doi ani în care a stat pe bară, Tribunalul de Arbitraj Sportiv de la Lausanne a emis un comunicat prin care a evidențiat faptul că i-a redus pedeapsa Simonei Halep de la patru ani, la nouă luni. Oamenii legii au decis anularea probei de sânge din pașaportul biologic al Simonei.
Ce este Roxadustat, substanța interzisă regăsită în corpul Simonei Halep, la testul anti-doping de la US Open
Roxadustat (FG-4592) este o substanță interzisă sportivilor de performanțe atât în timpul competițiilor, cât și în extra-sezon. Aceasta conține eritropoetină, un hormon care stimulează producția de celule roșii ale sângelui, fapt care ar ajuta la oxigenarea mai bună a corpului și, implicit, la atingerea unui nivel de anduranță crescut.
Substanța Roxadustat a fost aprobată pentru a fi folosită în Asia împotriva anemiei, în cazul pacienților trecuți prin sesiuni de dializă. În Uniunea Europeană, substanța a fost aprobată pentru uz medical abia în luna august a anului 2021.
Urmăriți SPORT.RO și pe Google News